Help:Logging in/fi

Sisäänkirjautumista ei tarvita sivujen katseluun, eikä edes niiden muokkaamiseen. Se tarjoaa kuitenkin lisäominaisuuksia, ja yleisesti ottaen projektit suosittelevat sitä.

Lyhyesti
Käyttäjätunnuksen luominen tarkoittaa, että annat käyttäjänimen (oikea nimesi tai lempinimesi) ja salasanan. Järjestelmä hylkää jo käytössä olevan käyttäjänimen. Käyttäjätunnus luodaan vain kerran. Tämän jälkeen olet "kirjautunut sisään". Kirjautuessasi sisään seuraavan kerran annat käyttäjänimesi uudelleen ja osoitat salasanalla olevasi sama henkilö.

Tekemäsi muokkaukset tallennetaan käyttäjänimelläsi. Jos et ole kirjautunut sisään, muokkauksesi tallennetaan IP-osoitteellasi.

Miksi kannattaa kirjautua sisään?
Minkään MediaWiki-wikin lukeminen ei edellytä sisäänkirjautumista. Sinun ei tarvitse kirjautua sisään edes muokataksesi: kuka vain voi muokata lähes mitä vain sivua, jopa kirjautumatta sisään.

Sisäänkirjautuminen kuitenkin kannattaa monesta syystä:


 * Muut käyttäjät voivat tunnistaa sinut käyttäjänimesi perusteella, kun teet muutoksia sivuihin. "Nimenä" IP-osoite on hieman kömpelö. Lisäksi, jos käytät tietokoneita eri paikoissa (kotona, toimistossa, internet-kahvilassa, jne.) IP-osoitteesi on joka kerta eri; jopa samassa paikassa, riippuen Internet-yhteydestä, IP-osoite voi vaihtua joka kerta. Siksi käyttäjänimi on parempi identiteetin ylläpitämiseen.


 * Saat oman käyttäjäsivun, jonne voit kirjoittaa hieman itsestäsi, ja käyttäjän keskustelusivun, jota voit käyttää muiden käyttäjien kanssa kommunikointiin.
 * Voit merkitä muokkauksen pieneksi, mikä välttää vaivan aiheuttamista muille.
 * Voit seurata kiinnostavia asioita tarkkailulistalla.


 * Sinun ei tarvitse antaa sähköpostiosoitettasi, jos et halua. Mutta jos annat sähköpostiosoitteen, voit tehdä seuraavia asioita:
 * palauttaa salasanasi, jos unohdat sen,
 * vastaanottaa automaattisia ilmoituksia tietyistä tapahtumista, jos asetuksesi määräävät niin,
 * vastaanottaa sähköposteja muilta käyttäjiltä, jos asetuksesi sallivat sen (lähettävä käyttäjä ei saa tietää sähköpostiosoitettasi),
 * lähettää sähköpostia muille sen salliville käyttäjille (sähköpostiosoitteesi kerrotaan lähettämissäsi sähköposteissa).


 * Voit uudelleennimetä sivuja, kun sinut on hyväksytty automaattisesti.
 * Voit muokata seuraavia asetuksia tarpeitasi vastaaviksi:
 * viimeisimmissä muutoksissa näytettyjen sivujen määrä
 * sivuston kirjasin, värit ja asettelu käyttämällä erilaisia ulkoasuja.

Muista: tarkista vierailemasi sivuston mahdollinen tietosuojakäytäntö (esimerkiksi Wikimedian tietosuojakäytäntö).

Sisäänkirjautuminen
Varmista aluksi, että selaimesi hyväksyy evästeet. Jotkin selaimet voivat hyväksyä tai hylätä evästeitä yksittäisiltä sivustoilta; niiden käyttäjien tulisi määrittää selain hyväksymään evästeet jokaisesta wikistä, joita aiot muokata, kuten wikipedia.org.

Napsauta "Special:Userlogin" -linkkiä sivun oikeassa yläkulmassa. Sinulta pyydetään käyttäjänimeäsi ja salasanaasi. Jos et ole kirjautunut sisään aiemmin, sinun täytyy käyttää annettua linkkiä tunnuksen luomiseen. Voit halutessasi antaa sähköpostiosoitteesi.

Jos valitset "" -valintaruudun, sinun ei tarvitse antaa salasanaasi uudelleen, kun käytät samaa MediaWiki-wikiä samalta tietokoneelta. Tämä ominaisuus toimii vain, jos salasanasi ei ole MediaWiki-ohjelmiston generoima.

Sisäänkirjautumisongelmat
Jos sisäänkirjautuminen onnistuu, mutta olet kuitenkin uloskirjautunut parin sivunvaihdon jälkeen on kyseessä on hyvin todennäköisesti ongelma evästeissä. Jos evästeet ovat varmasti käytössä, varmista, ettet ole vahingossa lisännyt wikin verkko-osoitetta listalle sivustoista, joiden evästeitä ei koskaan hyväksytä: tämä ominaisuus löytyy kaikista nykyaikaisista selaimista. Varmista myös, että tietokoneesi päivämäärä ja aika ovat asetettu oikein; muussa tapauksessa evästeet voivat vanhentua tarkoitettua aiemmin. Huomaa, että jotkin palomuuri- ja mainostenesto-ohjelmat voivat vaikuttaa evästeeseen, jota wiki käyttää käyttäjän pitämiseen sisäänkirjautuneena.

Käyttäjä voi toisinaan huomata olevansa "automaattisesti" kirjautunut ulos muokkauksen aloittamisen ja tallentamisen välissä, tai vaihtaessaan usean eri ikkunoissa auki olevan sivun välillä. Tämä voi johtua selaimen eväste-, välimuisti- tai palomuuriasetuksista. Riippumatta uloskirjautumisen syystä yksinkertaisin ratkaisu on valita "" -laatikko. Jos teet tämän tietokoneella, jota voi käyttää useampi kuin yksi käyttäjä (kirjastossa, töissä, koulussa), etsi ja poista käyttäjäevästeesi muokkaamisen jälkeen.

Mitä jos unohdan salasanan tai käyttäjänimen?
Jos käyttäjätilille on annettu sähköpostiosoite, voit pyytää sisäänkirjautumisnäkymästä tilapäisen salasanan lähettämistä kyseiseen osoitteeseen, mikä mahdollistaa käyttäjätunnuksen palauttamisen. Jos et syöttänyt sähköpostiosoitetta, tai se oli vanhentunut, sinun täytyy luoda uusi tunnus eri käyttäjänimellä. Tämän jälkeen, jos vanhalle tunnukselle luotiin käyttäjäsivu tai keskustelusivu, on suositeltavaa asettaa ne ohjaamaan vastaaviin sivuihin uudella tunnuksella. (Siirtääksesi sivujen sisällön ja historian uuteen sijaintiin saatat voida käyttää Siirrä-toimintoa: ota tarvittaessa yhteys ylläpitäjään.)

Käyttäjätunnuksen luominen
Aloita käyttäjätunnuksen luominen napsauttamalla sivun oikeasta ylälaidasta "Special:Userlogin" ja sitten "Special:CreateAccount". Yleensä ainoat vaadittavat tiedot ovat käyttäjänimi ja salasana. Jotkin wikit vaativat lisäksi visuaalisen roskapostisuojauksen (eli niin sanotun Turingin testin) läpäisemistä. Teksti- ja puheselainten sekä joidenkin vanhojen selainten käyttäjät eivät voi luoda tunnuksia, jos he eivät voi nähdä tätä kuvaa. Jos et voi nähdä roskapostinestotestiä, ota yhteys ylläpitäjään.

Käyttäjänimen rekisteröinti ei ehkä onnistu, jos se sisältää tiettyjä merkkejä (erityisesti @-merkki, myös tietyt ei-latinalaiset merkit) tai sanoja, tai jos se on liian samankaltainen olemassa olevan käyttäjän kanssa. Tällöin voit mahdollisesti ottaa yhteyttä wikin ylläpitäjään, riippuen wikin omista käytännöistä ja järjestelmistä. Jos tunnusten luonti on estetty IP-osoitteellasi, voit mahdollisesti joko pyytää eston poistoa tai tunnuksen luontia.

Another possibility is that you have landed on this page from a private wiki, some other method is used to manage accounts. If that is the case, contact your system administrator, to see what the processes are, to setup or access your account. One method to try, if you think this is your case, is your organization/company's domain login credentials.

Wikiperheet ja keskitetty sisäänkirjautuminen
Jotkin MediaWiki-ohjelmistoa käyttävät projektit muodostavat kokonaisuuden, sillä yhdellä kirjautumisella voi käyttää kaikkia sivustoja; järjestelmien toiminta kuitenkin vaihtelee huomattavasti. Jos olet kiinnostunut jostain Wikimedia Foundationin wikistä (kuten Wikipedia), saatat haluta lukea lisää sivulta Unified login.

Uloskirjautuminen
Voit kirjautua ulos koska tahansa napsauttamalla "" -linkkiä sivun oikeassa ylälaidassa. Voit estää selainta muistamasta käyttäjänimeäsi ja ehdottamasta sitä seuraavalle käyttäjälle poistamalla wikin evästeet selaimesi yksityisyysasetuksissa. Erityisesti jos käytät julkista tietokonetta, kannattaa poistaa kaikki viimeaikaiset historiatiedot (Firefoxissa pikanäppäinyhdistelmä Ctrl+Shift+Del).

Useimmat wikit kirjaavat käyttäjät automaattisesti ulos tietyn ajan kuluttua. Jos se tapahtuu ja yrität tallentaa muokkauksen, näet normaalisti varoitusviestin uloskirjautumisestasi.